cyanic-selkie/wikianc huggingface dataset:
ישראל באולימפיאדת טוקיו (2020)
התעמלות מכשירים
במשחקים, דולגופיאט העפיל לגמר תרגיל הקרקע מהמקום הראשון עם תוצאה של 15.200 נקודות. בגמר, סיים דולגופיאט עם תוצאה של 14.933 נקודות בדומה למתעמל הספרדי ריידרליי זפאטה. מכיוון שגם ניקוד רמת הביצוע של שניהם היה זהה, דולגופיאט ניצח בזכות ניקוד רמת הקושי הגבוהה יותר שלו וסיים במקום הראשון עם מדליית הזהב. אלכס שטילוב סיים את מוקדמות תרגיל הקרקע עם תוצאה של 13.500 ולא העפיל לשלב הגמר.
ליהיא רז סיימה את תחרות הקרב רב באליפות העולם בהתעמלות מכשירים לשנת 2019 במקום ה-83 עם 48.599 נקודות. אף על פי שלא סיימה בין עשרים המתעמלות ממדינות שנבחרתן לא העפילה לאולימפיאדה. רז זכתה בכרטיס למשחקים בזכות החלוקה מחדש של כרטיסים שהיו מיועדים לשלוש המתעמלות בעלות התוצאה הטובה בכל אחד מגמרי המכשירים. מאחר שכל המתעמלות שהעפילו לגמרי המכשירים היו ממדינה שנבחרתן העפילה לאולימפיאדה. הכרטיסים חולקו מחדש בהתאם לתוצאות המוקדמות בתחרות הקרב רב, בהסתייגות של כרטיס אחד למדינה. בדצמבר 2020 השיגה רז את הקריטריון הישראלי בעת שהעפילה לגמר מכשיר הקרקע באליפות אירופה לשנת 2020.
טאקוונדו
סמברג בת ה-19 זכתה במדליית הארד העשירית במניין המדליות האולימפיות של ישראל, והיא המדליסטית האולימפית הצעירה ביותר של ישראל.
ירי תחרותי
סרגיי ריכטר הבטיח למשלחת הישראלית מקום במשחקים האולימפיים ברובה אוויר ל-10 מטר לאחר שזכה במדליית זהב במשחקי אירופה במינסק 2019 עם תוצאה של 250.8 נקודות בגמר. המכסות בענף הירי תחרותי ניתנות למדינה. זוהי האולימפיאדה השלישית של ריכטר אחרי לונדון וריו, אך כמו בשתי קודמותיה גם הפעם לא הצליח להעפיל לגמר.
שחייה
אנסטסיה גורבנקו הבטיחה את זכאותה להשתתפות במשחקים האולימפיים במשחה ל-200 מטר מעורב אישי לאחר שקבעה תוצאה של 2:12.54 דקות בתחרות שנערכה במרסיי, צרפת. מירון חרותי הבטיח את זכאותו להשתתפות במשחקים האולימפיים במשחה ל-50 מטר חופשי אישי לאחר שקבע תוצאה של 22.01 שניות באליפות העולם בשחייה 2019. בדיוק התוצאה הנדרשת לקריטריון האולימפי. בתחרות שנערכה באמסטרדם בדצמבר 2019 קבע תומר פרנקל במשחה ל-100 מטר פרפר שיא ישראלי חדש של 51.92 שניות ורון פולונסקי קבע במשחה ל-200 מטר מעורב אישי שיא נוער חדש של 1:59.45 דקות ובכך קבעו שניהם את הקריטריון האולימפי. מיכאל לייטרובסקי קבע באליפות ישראל 2021 במשחה ל-100 מטר גב תוצאה של 53.84, ובעקבות זו השיג את הקריטריון להשתתפות במשחקים האולימפיים. באליפות ישראל השיגה גם אנדראה מורז את הקריטריון האולימפי כאשר הוכתרה כאלופת ישראל במשחה ל-100 מטר חופשי עם תוצאה של 54.23 שניות. גל כהן גרומי קבע בתחרות שבע הגבעות שנערכה ברומא ב-25 ביוני במשחה ל-100 מטר פרפר שיא אישי חדש של 51.93 שניות ובכך קבע את הקריטריון האולימפי במשחה זה. יומיים לאחר מכן, הוא קבע במשחה ל-200 מטר מעורב אישי שיא אישי חדש של 1:59.56 דקות, המהווה קריטריון אולימפי. דניס לוקטב קבע שיא ישראלי חדש של 1:46.97 דקות במשחה ל-200 מטר חופשי ואת הקריטריון האולימפי.
נבחרות השליחים של ישראל 4x100 מטר מעורב משולב (אנסטסיה גורבנקו, איתי גולדפדן, תומר פרנקל, ואנדראה מורז) ו-4x200 מטר חופשי (דניס לוקטב, דניאל נמיר, תומר פרנקל, וגל כהן גרומי) סיימו פעמיים במקום ה-10 באליפות העולם בקוואנגג'ו, קוריאה הדרומית ובכך העניקו לישראל השתתפות בשני משחי שליחים אלו במשחקים האולימפיים. נבחרת השליחות של ישראל 4x200 מטר חופשי (אנסטסיה גורבנקו, לאה פולונסקי, אנדי מורז, דריה גולובטי) קבעה תוצאה של 8:00.51 דקות במקצה המוקדמות באליפות אירופה בשחייה 2021. ב-31 במאי 2021, מועד סיום תקופת ההעפלה למשחי השליחים, עמדה נבחרת השליחות בקריטריון של ארבע נבחרות השליחות המהירות ביותר שטרם העפילו למשחקים. המכסות במשחי השליחים ניתנות למדינה וההשתתפות מותנית בכך שלפחות שני שחיינים מכל רביעייה העפילו למקצים האישיים, גם אם לא השיגו את הקריטריון האולימפי באותו סגנון ומרחק של שחיית השליחים וכי יתר השחיינים ברביעייה קבעו את זמן הבחירה האולימפי לסגנון והמרחק הרלוונטי.
השתתפות נבחרת השליחים המשולבת הובטחה לאחר שתומר פרנקל ואנסטסיה גורבנקו קבעו את הקריטריון האולימפי למקצה האישי. השתתפות נבחרת השליחים הובטחה לאחר שגל כהן גרומי קבע את הקריטריון האולימפי. איתי גולדפדן צורף לנבחרת השליחים המשולבת כשחיין החזה ודניאל נמיר צורף לנבחרת השליחים. אולם היות שמלבד גורבנקו ומורז העפילו למקצים אישיים עם קריטריון אולימפי אף שחיינית ישראלית לא עמדה בזמן הבחירה האולימפי ב-200 מטר חופשי, השתתפות נבחרת השליחות בוטלה.
אביב ברזלי זומנה על בסיס מקום פנוי על ידי פדרציית השחייה הבינלאומית להשתתף במשחה 200 מטר גב על בסיס התוצאה שקבעה בתחרות שבע הגבעות שנערכה ברומא של 2:10.76 דקות. פדרציית השחייה הבינלאומית שיבצה מספר שחיינים ישראלים שכבר העפילו למשחקים למשחים נוספים בהתאם לתוצאותיהם בתקופת העפלה. גורבנקו צורפה למשחים 100 מטר פרפר, 200 מטר חזה ו-400 מטר מעורב אישי. מרוז צורפה למשחים 50 ו-200 מטר חופשי. פולונסקי צורף למשחים 400 מטר מעורב אישי ו-200 מטר חזה. חירותי צורף למשחה 100 מטר חופשי. לוקטב צורף למשחה 400 מטר חופשי. טומרקין צורף למשחה 200 מטר גב. גורבנקו ויתרה על השתתפות במשחים 100 מטר חופשי ו-400 מטר מעורב אישי ולוקטב ויתר על התחרות במשחה ל-400 מטר חופשי.
שחייה אמנותית
עדן בלכר ושלי בובריצקי סיימו במקום השישי בתחרות ההעפלה שהתקיימה בברצלונה עם ציון סופי של 171.229 נקודות, שהורכב מהציון 85.0958 נקודות על התרגיל הטכני ו-86.1332 נקודות על התרגיל החופשי, ובכך הבטיחו את השתתפותן במשחקים.
שחייה במים פתוחים
מתן רודיטי העפיל למשחקים כאשר סיים במקום רביעי, ובמקום שלישי בחישוב של שחיין למדינה, בתחרות ההעפלה שהתקיימה בסטובל, פורטוגל בתוצאה של 2:02:15.90 שעות. זוהי הפעם הראשונה שנציג ישראלי ישתתף בתחרות שחיית מרתון במים פתוחים במשחקים האולימפיים. רודיטי סיים במקום הרביעי במשחה האולימפי, וקבע את הישג השיא של ישראל בענף זה.
קשתות
איתי שני הבטיח את השתתפותו במשחקים האולימפיים כאשר העפיל לרבע הגמר בטורניר העפלה האחרון שנערך בפריז, צרפת. זוהי הפעם הראשונה שישראל תשתתף בענף הקשתות במשחקים האולימפיים. בתחרות במשחקים סיים את שלב הדירוג במקום ה-60. שני ניצח בסיבוב הראשון את היפני שדורג בתחרות במקום החמישי, בסיבוב השני ניצח בחץ שובר שוויון את ההודי שדורג בתחרות במקום ה-37.
רכיבה
נבחרת רכיבת סוסים ישראלית (דניאל בלומן, אשלי בונד, אלעד יניב ודניאל גולדשטיין-וולדמן) סיימה במקום הראשון בתחרות קריטריון שהתקיימה במוסקבה בסוף יוני 2019, ובכך העניקה לישראל כרטיס להשתתפות במשחקים האולימפיים בתחרות קפיצות ראווה. המכסות בענף הרכיבה ניתנות למדינה. סה"כ ארבעה רוכבים יכלו להצטרף למשלחת הישראלית בטוקיו, אך רק שלושה מתוכם יכלו להתחרות בתחרות האישית. בתחרות הקבוצתית יתחרו בכל יום שלושה רוכבים, והנבחרת יכולה לשנות את ההרכב הרשום בכל אחד מימי התחרות. זו הפעם הראשונה שבה ישראל יוצגה במשחקים האולימפיים בענף רכיבת סוסים.
שלושה מרוכבי הסוסים של המשלחת הישראלית הם אמריקאים-יהודיים, כשהרביעי הוא מקסיקני-יהודי.
שיט
בסיום אליפות העולם שנערכה בפברואר 2020 הוכרזו שחר צוברי וקטי ספיצ'קוב כנציגי ישראל בדגם הניל פרייד RS:X לאחר שצברו את הניקוד הרב ביותר מבין הישראלים בתחרויות הקריטריון שקבע איגוד השיט הישראלי. צוברי סיים את אליפות העולם במקום הרביעי, ראשון מבין הישראלים. נוי דריהן זכתה במדליית הארד וספיצ'קוב סיימה במקום השישי. אולם, ספיצ'קוב נבחרה בהתאם לקריטריון הישראלי, בזכות זכייתה במדליית הכסף באליפות העולם לשנת 2019. דריהן ערערה על החלטת האיגוד.
בעקבות ההודעה על דחיית אולימפיאדת טוקיו בשנה, הכריז איגוד השיט הישראלי כי הוא פותח מחדש את התחרות לקביעת הנציגים למשחקים. ב-7 בדצמבר, קבע האיגוד באופן סופי כי ספיצ'קוב תהיה הנציגה למשחקים לאחר שזכתה במדליית הכסף באליפות אירופה. לאחר אליפות העולם לשנת 2021, בה סיים יואב כהן במקום החמישי, התקיים שוויון נקודות בין צוברי וכהן בתחרות הפנימית. מאמן הנבחרת גור שטיינברג הכריע כי כהן יהיה הנציג למשחקים במקומו של צוברי. זו הייתה אמורה להיות הופעתו הרביעית של צוברי במשחקים האולימפיים אולם תהיה ההופעה הראשונה של כהן וספיצ'קוב.
מצפה הר וילסון
בשל שכבת אינוורסיה שלוכדת ערפיח מעל לוס אנג'לס, בהר וילסון יש אוויר טבעי קבוע, מה שהופך אותו אידיאלי עבור אסטרונומיה בפרט עבור אינטרפרומטריה. זיהום האור ההולך וגדל בשל הצמיחה של לוס אנג'לס מגביל היכולת של מצפה הכוכבים לעסוק באסטרונומיה של החלל העמוק, אבל הוא עדיין מרכז פרודוקטיבי, עם מערך CHARA שממשיך לתרום למחקר כוכבים.
המצפה הוקם על ידי ג'ורג' אלרי הייל (George Ellery Hale), שבנה בעבר טלסקופ במפתח מטר אחד במצפה ירקס ושהיה הטלסקופ הגדול בעולם באותה העת. מצפה השמש בהר וילסון מומן תחילה על ידי מכון קרנגי של וושינגטון בשנת 1904, שהחכיר הקרקע מבעלי מלון הר וילסון. בין תנאי החכירה היה לאפשר גישה לציבור.
טלסקופי שמש
ישנם שלושה טלסקופי שמש במצפה הר וילסון. היום, רק אחד הטלסקופים האלה, מגדל שמש בגובה 60 רגל, משמש עדיין למחקר השמש.
טלסקופ סנו
טלסקופ השמש על שם סנו (Snow Solar Telescope) היה הטלסקופ הראשון שהותקן במצפה השמש בהר וילסון. זה היה טלסקופ השמש הראשון הקבוע במקומו בהר, להבדיל מטלסקופי שמש שקדמו לו שהיו ניידים כדי לאפשר שימוש בהם בתצפיות על ליקויי חמה ברחבי העולם. הטלסקופ נתרם למצפה יירקס על ידי הלן סנו משיקגו. ג'ורג' אלרי הייל, מנהל מצפה הכוכבים יירקס, הביא את הטלסקופ אל הר וילסון כדי להכניסו לשימוש ככלי מדעי במצפה. לטלסקופ זה מראה ראשית בגודל ואורך מוקד של, ויחד עם ספקטרוגרף נעשו איתו עבודות פורצות דרך כדוגמת למידה של הספקטרום של כתמי השמש ותמונות יומיות של השמש באורכי גל שונים. לאחר מכן נעשה באמצעותו מחקר של כוכבים בהירים, שבו הספקטרום שלהם נמדד עם חשיפות ארוכות מאוד על לוחות זכוכית. כיום טלסקופ סנו משמש בעיקר סטודנטים לתואר ראשון שמתנסים בפיזיקה של השמש ובספקטרוסקופיה. הטלסקופ היה גם בשימוש הציבור עבור המעבר של כוכב חמה על פני השמש ב-9 מאי 2016.
מגדל שמש של 60 רגל
זמן קצר אחרי התחלת העבודה עם טלסקופ סנו, החלה בנייתו של מגדל שמש בגובה. בהשלמתו בשנת 1908 הודות לתכנון המגדל האנכי של טלסקופ השמש, שלו אורך מוקד של 18 מטר, התאפשר להשיג ספקטרום ותמונה של השמש ברזולוציה גבוהה יותר מאשר זו שיכול היה להשיג טלסקופ סנו. ב-25 ביוני 1908 תיעד הייל את אפקט זימן בספקטרום של כתם שמש, והראה לראשונה ששדות מגנטיים קיימים במקום כלשהו מלבד כדור הארץ. גילוי מאוחר יותר היה של הקוטביות הפוכה בכתמי השמש של מחזור השמש החדש של 1912. הצלחתו של מגדל ה-60 רגל הניעה את הייל לקדם מגדל טלסקופ נוסף. בשנות ה-60 של המאה ה-20 גילה רוברט לייטון שלשמש יש תנודה של 5 דקות, ונולד תחום ההליוסייסמולוגיה. מגדל 60 הרגל מופעל על ידי המחלקה לפיזיקה ואסטרונומיה באוניברסיטת דרום קליפורניה.
מגדל שמש של 150 רגל
המגדל שלו אורך מוקד של תוכנן כמגדל בתוך מגדל, כשגובה המגדל הוא למעשה. המגדל הפנימי תומך באופטיקה של הטלסקופ, ואילו המגדל החיצוני, אשר מקיף לחלוטין את המגדל הפנימי, תומך בכיפה וברצפות סביב האופטיקה. תכנון זה אפשר בידוד מוחלט של האופטיקה מהשפעת הרוח. שתי מראות מזינות את אור השמש לעדשות בגודל שממקדות את האור בקומת הקרקע. המגדל הושלם בשנת 1910, אבל בעיות בציוד האופטי גרמו לעיכוב של שנתיים עד להתקנתה של עדשה כפולה מתאימה. המחקר במגדל כלל בין היתר סיבוב השמש, קוטביות של כתמי שמש, רישום יומי של כתמי שמש ומחקרים רבים של השדה המגנטי. טלסקופ השמש היה לגדול מסוגו בעולם במשך 50 שנים עד להשלמתו של טלסקופ השמש McMath-Pierce בפסגת קיט באריזונה בשנת 1962. בשנת 1985 החלה אוניברסיטת קליפורניה בלוס אנג'לס להפעיל את מגדל השמש במסגרת מצפי קרנג'י לאחר שהוחלט להפסיק את מימון המצפה.
טלסקופ 60 אינץ'
עבור טלסקופ 60 אינץ', עשה ג'ורג' אלרי הייל שימוש במראה תוצרת סן גובן הצרפתית, שקיבל מאביו ויליאם הייל ב-1896. זו מראת זכוכית בעובי 19 ס"מ ובמשקל 860 ק"ג. עם זאת, רק ב-1904 קיבל הייל מימון ממכון קרנג'י לבניית מצפה כוכבים. ליטוש המראה החל ב-1905 ונמשך שנתיים. הרכבה והמבנה של הטלסקופ נבנו בסן פרנסיסקו ובקושי שרדו את רעידת האדמה של 1906. העברת החלקים לראש הר וילסון הייתה משימה מורכבת. התמונה הראשונה שנלקחה באמצעות הטלסקופ נעשתה ב-8 בדצמבר 1908. באותה העת היה זה הטלסקופ המבצעי הגדול בעולם. הטלסקופ היה קטן במקצת מטלסקופ 72 אינץ' (1.8 מטר) "הלווייתן של פרסונטאון" שנבנה ב-1845, אך בשנות התשעים של המאה ה-19 כבר היה מחוץ לשימוש.
טלסקופ הוקר
במצפה הר וילסון נמצא גם טלסקופ הוקר שהוא טלסקופ 2.5 מטר (100 אינץ'), שהושלם בשנת 1917, והוא היה הטלסקופ הגדול ביותר בעולם בין השנים 1917–1949. זהו אחד הטלסקופים המפורסמים ביותר באסטרונומיה תצפיתית במאה ה-20. אדווין האבל השתמש בו כדי לערוך תצפיות שהובילו לתוצאות ששינו את ההשקפה המדעית על היקום. באמצעות תצפיות שעשה ב־1922–1923, הצליח האבל להוכיח כי היקום נמצא גם מעבר לגלקסיה של שביל החלב, ולהצביע על ערפיליות שנמצאות מיליוני שנות אור מכדור הארץ. לאחר מכן הוא הראה כי היקום היה מתרחב.
בנייה
בעיצומו של הפרויקט לבניית טלסקופ של שישים אינץ', חשב הייל על הקמת טלסקופ גדול יותר. ג'ון ד' הוקר סיפק סכום של $45,000 לרכישה ושחיקה של מראה לטלסקופ, בעוד אנדרו קרנגי מימן את השלמת הטלסקופ והכיפה. בית-החרושת של סן-גובין נבחר שוב לקחת חלק בפרויקט ב-1906, והוא הושלם ב-1908. לאחר בעיות רבות בציוד, הושלם הטלסקופ של הוקר וראה "אור ראשון" ב -2 בנובמבר 1917.
בשנת 1919 צויד טלסקופ הוקר בתוספת מיוחדת, אינטרפרומטר אסטרונומי אופטי של 6 מטרים שפותח על ידי אלברט מייקלסון. מייקלסון השתמש בציוד כדי לקבוע את הקוטר המדויק של כוכבים, כגון ביטלג'וז, וכך התאפשר לראשונה למדוד גודל של כוכב. על בסיס תצפיותיו, פיתח הנרי נוריס ראסל מערכת סיווג כוכבים.
בשנת 1935 ציפוי הכסף ששימש מאז 1917 על המראה של הוקר הוחלף בציפוי אלומיניום מודרני יותר ששיקף 50% יותר אור מאשר ציפוי הכסף הישן יותר. השיטה החדשה יותר של ציפוי עבור מראות טלסקופ נבדקה לראשונה על מראה 1.5 מטר ישנה יותר.
רבים מהחישובים החשובים של אדווין האבל התבססו על עבודה עם טלסקופ הוקר. בשנת 1923, גילה האבל את המשתנה הקפאידי הראשון בערפילית הספירלית של אנדרומדה תוך שימוש בטלסקופ 2.5 מטר. תגלית זו אפשרה לו לחשב את המרחק לערפילית הספירלית של אנדרומדה ולהראות כי למעשה הייתה זו גלקסיה מחוץ לגלקסיית שביל החלב. האבל, בסיועו של מילטון ל. הומסון, הבחין בעוצמת ההיסט לאדום בגלקסיות רבות ופרסם מאמר ב-1929 שהראה כי היקום מתרחב.
במשך שלושה עשורים היה הוקר הטלסקופ הגדול ביותר, עד שב-1948 השלים קונסורציום קאלטק-קרנגי את טלסקופ הייל שגודלו במצפה פלומר, 144 ק"מ דרומה, במחוז סן דייגו, קליפורניה.
בשנות השמונים של המאה ה-20, ההתמקדות המחקר האסטרונומי עבר לתצפיות בחלל העמוק, שדרשה שמים חשוכים יותר ממה שניתן היה למצוא באזור לוס אנג'לס, בשל הבעיה ההולכת ומתגברת של זיהום אור. בשנת 1989, מכון קרנגי, אשר ניהל את מצפה הכוכבים, מסר אותו למכון הר וילסון. הפעילות בטלסקופ של 2.5 מטר הופסקה, אך הוא הופעל מחדש ב-1992 וב-1995 הוא צויד במערכת אופטית חדשה, ומאוחר יותר ב-1997, הוא שימש UnISIS, מערכת אופטית מכוונת לייזר.
עם הירידה בשימוש בטלסקופ לעבודה מדעית הוחלט להמיר אותו לשימוש לתצפיות חזותיות. בגלל המיקום הגבוה של המוקד הקסגרייני מעל רצפת התצפית, פותחה מערכת של מראות ועדשות כדי לאפשר צפייה מעמדה בתחתית צינור הטלסקופ. עם השלמתה בשנת 2014, החל טלסקופ ה-2.5 מטר לשמש כטלסקופ הציבורי הגדול בעולם. החל מ-2015 נעשות בו תצפיות מתוכננות.
אינטרפרומטריה
בהר וילסון נעשתה לאורך השנים עבודה רבה בתחום האינטרפרומטריה האסטרונומית. לא פחות מ-7 אינטרפרומטרים הופעלו בהר. הסיבה לכך היא האוויר היציב על הר וילסון שמתאים מאוד לאינטרפרומטריה. השימוש במספר נקודות צפייה מאפשר להגדיל את הרזולוציה מספיק כדי לאפשר מדידה ישירה של פרטים כגון קוטר של כוכבים.
האינטרפרומטר הכוכבי של 20 רגל
האינטרפרומטר הראשון בהר אינטרפרומטר של 20 רגל. בשנת 1919 היה טלסקופ הוקר של 100 אינץ' צויד באינטרפרומטר אסטרונומי אופטי של 20 רגל שפותח על ידי אלברט א' מייקלסון ופרנסיס ג' פיז. הוא חובר לקצה הטלסקופ של 100 אינץ' והשתמש בטלסקופ כפלטפורמה מנחה כדי לשמור על כיוון עם הכוכבים הנחקרים. בדצמבר 1920 הצליחו מייקלסון ופיז להשתמש בציוד כדי לקבוע את קוטרו המדויק של כוכב, הענק האדום ביטלג'וז, והייתה זו הפעם הראשונה שבה נמדד הגודל הזוויתי של כוכב. בשנה הבאה, מייקלסון ופיז מדדו את הקוטר של 6 ענקים אדומים נוספים לפני שהגיעו לגבול הרזולוציה.
אינטרפרומטר תת-אדום
האינטרפרומטר התת-אדום (Infrared Spatial Interferometer; ISI), מופעל על ידי זרוע של אוניברסיטת קליפורניה, ברקלי. האינטרפרומטר הוא מערך של שלושה טלסקופים של 1.65 מטר. הטלסקופים הם ניידים לחלוטין והמיקום הנוכחי שלהם על הר וילסון מאפשר מיקומם עד 70 מטרים זה מזה, וכך להנות מטלסקופ של קוטר זה. האותות מומרים לתדרי רדיו באמצעות מעגלי הטרודין (heterodyne) ולאחר מכן ממוזגים אלקטרונית באמצעות שיטות שהועתקו רדיו אסטרונומיה.
מערך CHARA
מערך CHARA (ובשם המערך Center for High Angular Resolution Astronomy), שנבנה ומופעל על ידי אוניברסיטת המדינה של ג'ורג'יה, הוא אינטרפרומטר שנוצר משישה טלסקופים של מטר אחד, המסודרים לאורך שלושה צירים עם הפרדה מרבית של 330 מטר. אלומות האור עוברות בצינורות ואקום, מתעכבות ומשולבות אופטית, ולכך נדרש מתקן של 100 מטר עם מראות ניידות על עגלות כדי לשמור על האור. השימוש המדעי ב-CHARA החל בשנת 2002. שישה טלסקופים נמצאים בשימוש קבוע עבור תצפיות מדעיות. בשנת 2007 לראשונה בוצע מדידה ישירה של כוכב לכת חוץ-שמשי. בשנת 2013 בעזרת CHARA לראשונה הובחנו כתמים על כוכב (בדומה לכתמי שמש). בשנת 2017 פורסמו תוצאות מחקר מעמיק של צוות בינלאומי שהוקדש ל-3 כוכבי תת-ענק (HD 197989, HD 189276, HD 161976)
טלסקופים אחרים
טלסקופ של 61 ס"מ עם גלאי תת-אדום שימש את אריק בקלין ב-1966 כדי לקבוע את מרכז שביל החלב בפעם הראשונה.
בשנת 1968 נערך סקר שמיים ראשון מסוגו על ידי ג'רי ניוגבאור ורוברט ב לייטון.
יותם אבני
יותם "דיפיילר" ("Defiler") אבני הוא זמר מטאל ישראלי, סולנה של להקת Prey For Nothing.
ביוגרפיה
יותם אבני נולד ב-1982 בנהריה, בן בכור במשפחה בת שישה ילדים. את כינוי "Defiler" (בתרגום חופשי: "מחלל") קיבל בילדותו כגידוף.
שירת בצה"ל בחיל החינוך בפיקוד צפון. כתב באותה התקופה שירים לצד נאומים רשמיים עבור מפקדיו, לרבות גבי אשכנזי שהיה בתפקיד אלוף פיקוד צפון ושאול מופז שהיה רמטכ"ל. חלק מנאומים אותם כתב יותם אבני שילבו תרגומים משלו לקטעים משירי מטאל מפורסמים.
לאחר שחרורו מצה"ל, עבד תקופה קצרה בחדר מתים בבית חולים בנהריה. נפצע ברגלו מפגיעת רסיס במהלך הפגזות במלחמת לבנון השנייה. אותה התקופה השפיעה על חלק מתכני השירים אותם הוא כתב המשך חייו. היה חבר בלהקה חובבנית Age of strife למשך תקופה.
אבני בעל תואר ראשון בהיסטוריה ופסיכולוגיה ותואר שני בהיסטוריה וחינוך רב-תחומי.
Prey For Nothing
בין השנים 2001 ל-2005 היה חבר בלהקות Frantic, Matricide וAbed. הוציא מספר שירים ומיני-אלבומים עם להקות אלו.
ב-2005 הצטרף ללהקת Prey For Nothing שנוסדה ושחיפשה זמר גרואלינג. אלבום הבכורה של ההרכב, Violence Divine ראה אור ב-2008. חלק גדול ממילות האלבום נכתוב על ידי אבני. ב-2010 הוציא ההרכב אלבום נוסף, Against All Good And Evil. גם באלבום זה אבני כתב את מרבית המילים לשירים. אלבומם השלישי, The Reasoning ראה אור ב-2014.
שיתופי פעולה
בנוסף לעבודתו כסולן Prey For Nothing, אבני שיתף פעולה כזמר אורח עם מספר אומנים בישראל. לדוגמה, אבני שר באלבומיהם של להקות Amaseffer, Salem וכתב טקסטים עבור מגוון להקות מטאל בישראל כמו Soul Torture, Acropolis, עם הספר ואף Orphaned Land. בנוסף, אבני השתתף כזמר אורח באלבומה של הזמרת אינפי סנואו ובהופעות חיות שלה. השתתף כזמר אורח בהופעות של להקות מטאל ישראליות רבות, כדוגמת דזרט וScardust.
אבני בנוסף הוא כתב במגזין המטאל הישראלי "מטאליסט" ומנחה תוכניות ברדיו זה רוק.
סורוסיס
סורוסיס (באנגלית: Sorosis) היה מועדון הנשים הראשון שהוקם בארצות הברית אשר נוסד במרץ 1868 בניו יורק. מטרת המועדון הייתה להעשיר את חיי החברות בו, ולקדם השכלה לא פורמלית לנשים. משמעות השם "סורוסיס" בלטינית היא "ערימה" או "צבירה".
בתחילה היו בו כ-12 חברות. בשנת 1869 היו במועדון כ-83 חברות. מין חברות המועדון היו נשים שעסקו במקצועות מגוונים והיו מעורבות במאבקים חברתיים שונים כגון מתן זכות בחירה לנשים, פילנתרופיה וכו'. אחת החברות הבולטות במועדון הייתה אמילי וורן רובלינג.
בשנת 1890 היה המועדון ממייסדי "פדרציית מועדוני הנשים בארצות הברית".
איי ביסקו
איי ביסקו (באנגלית: Biscoe Islands) הם קבוצת איים (ארכיפלג) המצויים למול החוף המערבי של ארץ גרהאם שבאנטארקטיקה.
אניסוקוריה
אניזוקוריה (באנגלית: Anisocoria) הוא מצב המאופיין על ידי שונות בגודל האישונים בין העיניים, ומופיע בכ-20% מהאוכלוסייה. מצב זה עלול להופיע כשלעצמו או כסימפטום למחלה חמורה יותר.
איי ביסקו
אורכה של קבוצת האיים 150 קילומטרים, והיא מצויה בין מעבר סאות'ווינד שמצפון מערב לקבוצת האיים לבין מצר מאתה שמדרום מערב לקבוצת האיים.
אניסוקוריה
גורמים
לאניזוקוריה יש מגוון סיבות:
איי ביסקו
בקבוצת האיים שישה איים עיקריים:
אניסוקוריה
גישת אבחון
הגורמים לאניזוקוריה נעים בין גורמים בלתי מזיקים לגורמים מסכני חיים. מבחנה קלינית, חשוב מאוד לשים את האבחנה האם האניזוקוריה מגיבה יותר לאור מעומעם או אור חזק כדי לאבחן מיהו האישון הבעייתי: האישון הגדול או האישון הקטן. אישון ע"ש מרקוס גאן (באנגלית ידוע גם בשם Relative Afferent Pupillary Defect, ובראשי תיבות: RAPD) אינו גורם לאניזוקוריה.
איי ביסקו
כמו כן באיי ביסקו קבוצת איים הקרויה איי אדולף.
אניסוקוריה
גישת אבחון
חלק מהגורמים לאניזוקוריה הם מסכני חיים וכוללים את תסמונת הורנר (אשר עשויה להתרחש בשל עורק התרדמה) וכן שיתוק עצבי בעין (בשל מפרצת במוח, או פגיעת ראש).
איי ביסקו
מקור השם
האיים קרויים על שם ג'ון ביסקו, מפקד משלחת בריטית שחקר את האיים ב-17 וב-18 בפברואר 1832.
אניסוקוריה
גישת אבחון
ישנם מצבים בהם הרופא הבודק לא משוכנע איזה מהאישונים הוא הבעייתי: המוגדל או המוקטן. לפעמים מלווה לבעיה זו צניחה של העפעף. במצב זה ניתן להניח כי האישון הבעייתי הוא זה הנמצא בצד בו העפעף צנח.
אניזוקוריה היא בדרך כלל ממצא המופיע כשלעצמו וללא סימפטומים נוספים (אניזוקוריה מכנית). במקרים מסוימים נעזרים הרופאים בתמונה ישנה של מטופל כדי להשוות את המצב בעבר להיום כדי לקבוע האם מדובר באניזוקוריה או לא.
ישנם מצבים בהם מטופל מפתח אניזוקוריה חמורה ובאופן מיידי. מקרים אלה עשויים להיות בשל מספר רב של נגעים במוח אשר גורמים לשיתוק בעצב המוביל לאישון. מקרים אלו צריכים להילקח ביתר רצינות ובטיפול מיידי. אניזוקוריה המגיעה בנוכחות בלבול, ירידה במצב נפשי, כאב ראש חמור, או סימפטומים נוירולוגיים אחרים יכולים להתריע על בעיה נוירולוגית. הסיבה לכך נובעת מהעובדה שדימום, גידול או עלייה פתאומית במסת הגולגולת ייגרמו לדחיסה של העצב המעצבב את האישון.
תמותה/תחלואה
שיעורי התמותה והתחלואה הקשורים באינזוקוריה תלויים לחלוטין בפתופיזיולוגיה הספציפית. ישנם כמה סיבות של אניזוקוריה שעלולות להיות מסכנות חיים, לדוגמה: תסמונת הורנר, הופעת אניזוקוריה אחרי נתיחה של הראש או שיתוק עצבי בשל מפרצת. גורמים אחרים לאניזוקוריה הם שפירים לחלוטין, אם כי הערכה מוטעית עלולה להוביל לעלייה בתחלואה.
אניזוקוריה בילדים
בקרב ילדים, אניזוקוריה יכולה להופיע כתסמונת הורנר. תסמונת הורנר ניתנת לחלוקה מולדת (מלידה) וממקרים שנרכשו. תסמונת זו יכולה להיווצר כתוצאה מטראומה בצוואר במהלך הלידה, וניתן לראות אותה יחד עם פציעת רגליים באותו צד (שיתוק בדרך כלל). מקרים נרכשים יכולים להיות בשל טראומה בצוואר, או ניתוח צוואר. אצל ילדים, תסמונת הורנר עלולה להיגרם על ידי נוירובלסטומה – גידול שמופיע אצל ילדים בדרך כלל מתחת לגיל שנתיים.
אטימולוגיה
המילה אניזוקוריה מורכבת מ: קידומת, שורש וסיומת
טסקר אודי
טסקר לונדס אודי (באנגלית: Tasker Lowndes Oddie; 20 באוקטובר 1870 – 17 בפברואר 1950) היה פוליטיקאי אמריקאי, שכיהן כמושלהּ ה-12 של מדינת נבדה בשנים 1911–1915, ולאחר מכן ייצג אותה בסנאט של ארצות הברית ממרץ 1921 ועד 1933.
ביוגרפיה
אודי נולד באוקטובר 1870 ברובע ברוקלין שבעיר ניו יורק. ב-1895 קיבל תואר ראשון במשפטים מבית הספר למשפט של אוניברסיטת ניו יורק, ועד 1898 התמחה בעריכת דין בניו וירק, עת עבר אל נבדה. שם שימש כעורך הדין וסוכן העסקים של משפחת סטוקס האמידה. בשנת 1898 התקבל אל לשכת עורכי הדין של מדינת נבדה. אודי צבר את הונו בשגשוג יסוד הכסף בשנת 1900 בעיר טונופַּה (Tonopah) שבנבדה, והפך למנהל "חברת הכרייה טונופה". הוא היה התובע המחוזי של מחוז ניי מ-1900 עד 1902. בשנים 1903–1906 שירת כחבר הסנאט המדינתי של נבדה, מטעם המפלגה הרפובליקנית.
בראשית ינואר 1911 אודי הושבע לתפקידו כמושל נבדה. מכיוון שלא היה נשוי באותה העת, אמו אלן ואחיותיו שימשו כמארחות הרשמיות במעון המושל. ב-17 במרץ 1911 חתם על צו שהעניק ללאס וגאס מעמד של עיר, ובמהלך כהונתו קיבלו נשים זכות בחירה, אושר חוק הרכב המדינתי, מוסדה חקיקה לבטיחות בענף הכרייה, וחלו שיפורים בשיפויים ובהטבות של פועלי הצווארון הכחול. ב-30 בנובמבר 1916 נישא לדייזי רנדל.
בשנת 1921 ייצג את נבדה בסנאט של ארצות הברית, אך בבחירות 1932, בהן התמודד לתקופת כהונה שלישית, הפסיד את מושבו לפט מקראן. במהלך 1938 זכה במועמדות מפלגתו לייצוג נבדה בסנאט, אך הפסיד פעם נוספת לסנאטור המכהן מקראן, הפעם בהפרש גדול עוד יותר.
אודי נפטר ב-17 בפברואר 1950 בסן פרנסיסקו, בגיל 79.
נתיך
נתיך (באנגלית: Fuse, פיוז) הוא סוג של מבטח – רכיב חשמלי שנועד להגן מפני זרמי יתר: קצר או עומס יתר. עקרון הפעולה של נתיך הוא הפסקת הזרם על ידי ניתוק המעגל, כתוצאה מהתכת תיל מתכתי שנמצא בליבת הנתיך. נתיך יכול להגן על מעגל חשמלי אליו מחוברים מספר מכשירים, או להיות מותקן ישירות בתוך מכשיר חשמלי ולהגן עליו בלבד. בדרך כלל ההגנה של נתיך היא חד פעמית – לא ניתן לעשות שימוש חוזר בנתיך ש"נשרף", ויש להתקין נתיך חדש.
מבנה של נתיך
התיל המהווה את החומר המוליך עשוי בדרך כלל מסגסוגת על בסיס נחושת.
התווך בין התיל לבין המעטפת בנתיכים קטנים הוא אוויר, בעוד שבנתיכים לזרמים חזקים ממולא התווך בחול, על מנת למנוע התכה של חלקים אחרים בנתיך כתוצאה מהיווצרות קשת חשמלית וחיבור מחדש של המעגל.
בדרך כלל מותקן הנתיך בתוך בית נתיך, אשר מאפשר שליפה מהירה של הנתיך לצורך החלפתו.
אופיין זרם מול זמן
לכל נתיך יש אופיין זרם מול זמן המתאים עבורו, כלומר זמן ההתכה של התיל הוא פונקציה של שני גורמים: עצמת הזרם ומשכו. הנתון הבסיסי המוגדר לנתיך הוא "זרם העבודה" - ערך נקוב שכל עוד הזרם העובר בנתיך לא יעלה עליו לא ינותק המעגל. כאשר הזרם במעגל עולה במעט מעל הזרם הנקוב מתחמם הנתיך. מהירות ההתחממות עולה ככל שעולה עצמת הזרם, ואיתה מהירות הניתוק של הנתיך.
מעל עצמת זרם מסוים הנתיך נשרף "מיידית". זרם זה נקרא "זרם הקצר" של המעגל.
AK-630
AK-630 היא מערכת הגנה אקטיבית (CIWS) אוטומטית ימית סובייטית מבוססת תותחים, המותקנת על ספינות ומשמשת בעיקר להגנה בפני טילים נגד ספינות ונשק מונחה אחר, אולם ניתן לעשות בה גם שימוש התקפי נגד ספינות אחרות ומטוסים, מוקשים ימיים ומטרות לאורך חופים.
מרגע שהפכה מבצעית, המערכת אומצה על ידי גורמים רבים ונמצאת בשימוש כ-25 חילות ים במדינות שונות. בספינות מודרניות רוסיות מותקנות מספר רב של מערכות AK-630 (עד 8) ומאות מערכות כבר יוצרו.
המערכת דומה בתפקודה למערכת פלנקס האמריקאית.
היומן (סרט)
היומן הוא סרט דרמה רומנטית משנת 2004 בבימויו של ניק קסאווטס ונכתב על ידי ג'רמי ליוון מתוך העיבוד של ג'ן סרדי לרומן מאת ניקולס ספארקס משנת 1996. בסרט מככבים ראיין גוסלינג ורייצ'ל מקאדמס כזוג צעיר שמתאהב בשנות הארבעים. את סיפורם מקריא קשיש (אותו מגלם ג'יימס גארנר), מתוך מחברת, לחברתו בבית האבות (אותה גילמה ג'ינה רולנדס, שהיא אמו של קסאווטס).
הסרט קיבל ביקורות מעורבות וזכה בפרסי בחירת הנוער, פרס סטלייט ופרסי הסרטים הטלוויזיה של MTV. הסרט הפך ללהיט במשך השנים ואף לסרט פולחן. ב-11 בנובמבר 2012, הוציאו ABC גרסה מורחבת של הסרט, לה נוספו סצנות שנמחקו מהגרסה המקורית.
עלילה
בבית אבות, קשיש בשם דיוק, מקריא סיפור רומנטי מהמחברת שלו לחברתו.
בשנת 1940 באי סברוק שבדרום קרוליינה, פועל עני בשם נוח קלאהון רואה את היורשת בת ה-17 אליסון "אלי" המילטון בקרנבל, רודף אחריה והם מתחילים רומן קיצי. לאחר שיצאו במשך כמה שבועות, נוח לוקח את אלי לבית נטוש שהוא מתכוון לקנות עבורם. הם מנסים לשכב בפעם הראשונה, אך הם נעצרים על ידי חברו של נוח, פין, המספר להם כי הוריה של אלי ביקשו מהמשטרה לחפש אחריה. בגלל הבדלי המעמדות ביניהם, הוריה של אלי מעולם לא חיבבו את נוח, וניסו להפריד בין השניים עוד מראשית הקשר.
נוח כותב מכתב לאלי בכל יום במשך שנה, אך מאוחר יותר מתגלה כי אמה של אלי הסתירה את המכתבים על מנת שלעולם לא יגיעו לאלי. אחרי 365 מכתבים, נוח מרים ידיים ומפסיק לכתוב לאלי אף על פי שהוא עדיין מאוהב בה. נוח מתגייס עם פין ונלחם במלחמת העולם השנייה, שם נהרג פין בקרב. אלי מתנדבת כאחות בבית חולים לחיילים פצועים, שם היא פוגשת את הקברניט לון המונד הבן, עורך דין צעיר שמגיע ממשפחה עשירה. לאחר כמה שנים ביחד, השניים מתארסים, לשמחתם של הוריה של אלי.
כשנוח שב מהמלחמה, אביו מוכר את הבית שלהם על מנת שנוח יוכל לקנות את הבית הנטוש שרצה לשפץ. נוח נוסע לקרלסטון, רואה את אלי ורודף אחריה עד שהיא נפגשת עם לון במסעדה והשניים מתנשקים. הוא מחליט לחזור הביתה ולשפץ את הבית כפי שהבטיח לה בתקווה כי תחזור אליו. תוך כדי המדידות לשמלת הכלה שלה, אחרי שלא שמעה מנוח שנים, אלי רואה מודעת מכירה בעיתון בה נוח מופיע עם הבית בדיוק כפי שחלמה עליו.
אלי מוצפת זיכרונות ורגשות לא פתורים כלפי נח, ומבקשת רשות מלון לצאת לטיול קטן לפני החתונה. היא חוזרת לסיברוק ומוצאת את נוח מתגורר בבית החלומות שלהם. השניים מציתים מחדש את מערכת היחסים שלהם ובסופו של דבר שוכבים. מספר ימים לאחר מכן מופיעה אן על מפתן דלתו של נוח להזהיר את אלי שלון עקב אחריה לסיברוק. אן חושפת כי בילדותה היא הייתה מאוהבת בצעיר מהמעמד הנמוך והיא חושבת עליו עד היום; אן מחליטה לתת לאלי את המכתבים שנוח כתב לה ומודה שהיא הסתירה אותם מאלי. בהמשך אלי מתוודה בפני לון שהיא בילתה עם נוח, ובסופו של דבר חוזרת לנוח.
בהווה, נחשף שהאישה המבוגרת היא למעשה אלי, החולה בדמינציה ודיוק הוא בעלה נוח. בשלבים הראשוניים של המחלה, אלי ביקשה ממנו לקרוא לה את היומן כדי לעזור לה להשיב את זכרונה מהעבר. יום אחד היא אף מצליחה להיזכר בנח ומבקשת לברוח איתו יחד, הוא מזכיר לה שהיא חולה בדמנציה, והיא שואלת כמה זמן יש להם עד שתשכח שוב, נוח מספר לה שבפעם הקודמת היו להם 5 דקות.
הפקה
זכויות הסרט לרומן של ניקולס ספארקס נרכשו על ידי קולנוע ניו ליין בשנת 1996, בייצוג המפיק מארק ג'ונסון. ג'רמי ליוון נשכר לכתוב את התסריט, אשר תפס את תשומת ליבו של הבמאי סטיבן שפילברג בשנת 1998, שרצה לצלם אותו עם טום קרוז בתפקיד נוח קלאהון. המחויבות של שפילברג לפרויקטים אחרים הביאה לכך שג'ים שרידן המשיך בבימויו בשנה שלאחר מכן. הצילומים היו אמורים להתחיל בשנת 1999, אך נדחו. שרידן התפטר בסופו של דבר באוקטובר 2000 כדי לעבוד באמריקה. מרטין קמפבל נכנס למשא ומתן לבימויו במרץ 2001, לפני שהוחלף על ידי ניק קסאווטס שנה לאחר מכן.
ליהוק
ניק קסאווטס רצה שמישהו לא ידוע ו"לא חתיך" ישחק את נוח; לכן הוא ליהק את ראיין גוסלינג בתפקיד. גוסלינג הופתע בתחילה מכך: "קראתי את [התסריט] וחשבתי 'הוא משוגע'. לא יכולתי להתאים פחות לסרט הזה. '" "זה נתן לי הזדמנות לגלם דמות לאורך תקופה ארוכה - משנת 1940 עד 1946 - זה היה די עמוק ומכונן." כדי להתכונן לתפקיד עבר גוסלינג באופן זמני לצ'ארלסטון, דרום קרוליינה לפני הצילומים. במהלך חודשיים הוא חתר על נהר האשלי ושיפץ רהיטים. כדי למצוא את השחקנית המתאימה לגלם את אלי, נערך חיפוש נרחב בכל הארץ. שחקניות שנבחנו לתפקיד כללו את ג'סיקה בייל, בריטני ספירס, אשלי ג'אד, וריס וית'רספון, בסופו של דבר, רייצ'ל מקאדמס לוהקה. כשליהק אותה אמר קסטבס: "כשרייצ'ל מקאדמס נכנסה וקראה את התסריט, ניכר היה שהיא האחת, לה ולראיין הייתה כימיה נהדרת ביניהם." בתגובה היא אמרה: "חשבתי שזה יהיה חלום להיות מסוגלת לעשות את זה. קראתי את התסריט ונכנסתי לאודישן יומיים לאחר מכן. זו הייתה דרך טובה לעשות את זה, כי הייתי להוטה מהסיפור. " גוסלינג העיר כי "אני חושב שזה די הוגן לומר שכנראה לא היינו עושים את הסרט אם לא היינו מוצאים את רייצ'ל.. . האמת, אלי מניעה את הסרט. זה הסרט שלה ואנחנו בזה. הכל היה תלוי בשחקנית. " בהשוואה לספר, התפקיד הורחב. מקאדמס בילתה בצ'ארלסטון לפני שצילמה כדי להכיר את הסביבה, ולקחה שיעורי בלט וארטיקול. היה לה מדריך אישי ללימוד המבטא הדרומי.
צילום
היומן צולם בעיקר בקרוליינה הדרומית, בסוף 2002 ותחילת 2003, כמו גם בשדה הקרב החורפי ממש מחוץ למונטריאול.
רבות מהסצינות שהתרחשו בסיברוק צולמו בעיירה מאונט פלזנט (בפרברים של צ'ארלסטון). אחרות צולמו בצ'ארלסטון ובאדיסטו. סצינות האגם צולמו בגני הברוש (בפינת מונקס, דרום קרוליינה) עם ציפורים מאומנות שהובאו ממקומות אחרים.
ביקורות והכנסות
היומן קיבל מקורות מעורבות, אך זכה לדירוג גבוה בקופות. הקרנת הבכורה של הסרט התרחשה ב־25 ביוני 2004 בארצות הברית ובקנדה והכניסה 13,464,745 מיליון דולרים ב־2,303 תיאטראות בסוף השבוע הפתיחה שלו, בדירוג מספר 4 בקופות. הסרט גרף סך של 115,603,229 מיליון דולרים ברחבי העולם, 81,001,787$ בקנדה ובארצות הברית ו-34,601,442$ במדינות אחרות. זהו סרט הדרמה הרומנטית במקום ה-15 בהכנסות מכל הזמנים.
צפייה ביתית
היומן יצא ב-גרסאות VHS ו-DVD ב־8 בפברואר 2005, ובגרסת Blu-ray ב־4 במאי 2010. בפברואר 2010, הסרט מכר למעלה מ -11 מיליון עותקים ב- DVD.
בפברואר 2019 דיווחו מנויי הגרסה הבריטית של נטפליקס כי לגרסת הסרט בשירות הסטרימינג היה סיום חלופי, שהקנה סוף קליל יותר מהסוף הרגשי של המהדורה המקורית. נטפליקס השיבה כי הגרסה החלופית הזו של הסרט סופקה להם בטעות, ובמהרה החליפו אותה בגרסה המקורית.
מוזיקה
הפסקול יצא לאקרנים ב־8 ביוני 2004.
ברודוויי
ב־3 בינואר 2019, הוכרז כי היומן יותאם למחזמר בברודוויי עם ספר של בקה ברנסטטר וכן מוזיקה ומילים מאת אינגריד מיכאלסון.
ספארקס יהיו מעורב כמפיק לצד קווין מקולום וקורט דויטש.
שחף חום-ראש
שַׁחַף חוּם-רֹאשׁ (שם מדעי: Chroicocephalus brunnicephalus) הוא מין של שחף המתרבה ברמות הגבוהות של מרכז אסיה מטג'יקיסטן ועד אורדוס שבמונגוליה. הוא נודד, חורף בחופים ובאגמים הפנים יבשתיים הגדולים של תת-היבשת ההודית.
בישראל הוא מזדמן נדיר ביותר, עם תצפית אחת בלבד עד היום, באילת ב-1982 (זוהי היחידה במערב הפליארקטי).
טקסונומיה ואטימולוגיה
בדומה למקרה של מיני שחפים אחרים, הוא הוצב באופן מסורתי בסוג שחף, אך כיום הוא מסווג לרוב בסוג נפרד, כרויקוצפלוס (Chroicocephalus). השם המדעי מגיע מיוונית עתיקה. שם הסוג Chroicocephalus הוא הלחם של המילים khroizo, "לצבוע", ו-kephale, "ראש"; ושם המין הספציפי brunnicephalus מלטינית, מהמילים brunneus "חום"; ו-ceps - "הראש" (caput - ראש). זהו מין מונוטיפי, כלומר לא הובחנו תת-מינים שונים.
תיאור
השחף חום-הראש גדול במעט משחף אגמים, אורכו 41–43 ס"מ, ומוטת כנפיו 105–115 ס"מ. לבוגר בלבוש קיץ יש ראש חום בהיר בגוון של שוקולד חלב, בהיר יותר מזה של שחף אגמים, והולך ומתבהר לקראת המקור. עיני הכפתורים החיוורות שלו מעניקות לו מראה "מפחיד" במקצת. הגוף אפור בהיר והמקור ורגליים אדומים. בקצות השחורים של אברות התעופה יש נקודות לבנות בולטות. התת-כנף אפורה עם אברות שחורות. הצבע החום בראש אובד בחורף, ורק כתם אוזניים כהה ועקבות קלושים של המסכה הכהה.
לוקח לו שנתיים להגיע לבגרות. לצעירים בשנה הראשונה יש רצועה שחורה בקצה הזנב, אזורים כהים יותר בכנפיים, ובקיץ, הצבע החום בראש פחות הומוגני.
בית גידול
מין זה מתרבה באיים באגמים גדולים וקרים בגובה רב עם מליחות משתנה או בביצות שכנות, ופוקד חופים ונהרות מחוץ לעונת הקינון שמתחילה במאי. הוא מקים מושבות קינון החל מ-50 זוגות ועד כמה אלפים ומקנן על הקרקע. הוא אינו מין פלגי, והוא נצפה לעיתים רחוקות בים הפתוח הרחק מהחופים. זהו מין רועש, במיוחד במושבות.
תזונה
זהו מזין נועז ואופורטוניסטי, שיאכל בעיירות או ילקט חסרי חוליות בשדות חרושים בהנאה שווה. הוא ניזון מדגים, שרימפס ופסולת בעונת החורף, ויש לו תזונה נרחבת הכוללת מכרסמים, ביוב, שאריות אשפה, שבלולים ותולעי אדמה בעונת הקינון.
פיליפו גאנה
פיליפו גאנה (באיטלקית: Filippo Ganna; נולד ב-25 ביולי 1996) הוא רוכב אופני כביש ומסלול איטלקי בקבוצת אינאוס. גאנה הוא אלוף העולם באופני מסלול (לונדון 2016, אפלדורן 2018, פרושקוב 2018, ברלין 2020), סגן אלוף העולם (הונג קונג 2017), אלוף אירופה (ברלין 2017) ברדיפה אישית, ושיאן העולם במקצה זה בזמן של 4 דקות ו-1.934 שניות. בתחום הכביש, הוא אלוף העולם במרוץ אישי נגד השעון, שנתיים ברציפות; אימולה 2020 ופלנדריה 2021.
ראשית חייו
נולד בוורבניה שבצפון איטליה. גאנה הוא הבן של מרקו גאנה, רוכב אופניים אולימפי לשעבר.
אופני מסלול
ב-2014 ניצח גאנה את אליפות איטליה עד גיל 19 ברדיפה אישית, ב-2015 כבר ניצח בעלית את מקצה זה.
ב-2016 התחרה באליפות העולם שנערכה בלונדון, הקדים את דומיניק ויינסטיין בגמר וזכה במדליית הזהב, כשאנדי טנט זוכה בארד. באותה שנה גם זכה במדליית זהב באליפות אירופה עד גיל 23 ובמדליית כסף עם נבחרת איטליה ברדיפה קבוצתית. באליפות אירופה זכה בשתי מדליות כסף, רדיפה קבוצתית ואישית.
ב-2017 זכה גאנה במדליית זהב באליפות אירופה ברדיפה אישית, ומדליית כסף ברדיפה קבוצתית. בגביע העולם שנערך בפרושקוב, זכה גאנה במדליית הכסף ברדיפה קבוצתית. באליפות העולם שנערכה בהונג קונג, זכה גאנה במדליית כסף ברדיפה אישית, לאחר שנכנע לג'ורדן קרבי האוסטרלי בגמר. ברדיפה קבוצתית זכה עם איטליה בארד.
ב-2018 החזיר לעצמו גאנה את תוארו כאלוף העולם ברדיפה קבוצתית, לאחר שגבר על איבו אוליביירה הפורטוגלי בגמר, כשאלכסנדר אווטשונקו זוכה בארד. ברדיפה קבוצתית זכה עם איטליה בארד, אך באליפות אירופה הם כבר זכו בזהב.
ב-2019 ניצח גאנה שוב באליפות העולם ברדיפה אישית וזכה במדליית זהב רביעית בתחום זה, מקדים את דומיניק ויינסטיין בגמר, כשדווידה פלבני זוכה בארד. ברדיפה קבוצתית זכה בכסף. בגביע העולם במינסק קבע גאנה שיא עולם חדש של 4:02.647 דקות וניצח את המרוץ.
ב-2020, זכה גאנה במדליית זהב רביעית באליפות העולם ברדיפה אישית, לאחר שגבר על אשטון למבייה האמריקאי בגמר, כשקורנטיין ארמנלו הצרפתי זוכה בארד, במוקדמות עלה גאנה מהמקום הראשון לאחר שקבע שיא עולם חדש של 4.189 דקות ושבר את שיאו שקבע בגרנד פרי מינסק ב-2019.
כביש
בתור חובבן, ניצח גאנה את אליפות איטליה עד גיל 19 בנגד השעון, כשהוא בן 17, ב-2014. באותה עונה גם ניצח במרוץ החד יומי הצרפתי "Chrono des Nations", בגרסתו עד גיל 19. באותה שנה התחרה באליפות העולם בנגד השעון שנערכה בפונפרדה, וסיים רביעי, 1:05 דקות מלנארד קאמנה שזכה במדליית הזהב.
ב-2016 ניצח את פריז–רובה עד גיל 23 וזכה באותה עונה במדליית כסף באליפות אירופה בנגד השעון עד גיל 23, 30 שניות מקאמנה המנצח. במקצה הכביש באליפות סיים שישי.
יו. איי. אי. אמירטס (2017–2018)
ב-2017 הצטרף גאנה ליו. איי. אי. אמירטס. ב-2018 סיים שני בוואלטה אה סאן חואן, 19 שניות מאוסקר סביליה המנצח, לאחר שסיים שני בקטע נגד השעון במרוץ שהיה הקטע השלישי. בהמשך העונה סיים שני באליפות איטליה בנגד השעון, 2 שניות מג'אני מוסקון המנצח.
2020: אלוף עולם בנגד השעון וניצחון בארבעה קטעים בג'ירו
ב-2020 סיים גאנה שוב במקום השני בוואלטה אה סאן חואן, לאחר שסיים שני בקטע נגד השעון במרוץ שהיה הקטע השלישי, 32 שניות אחרי אוונפול המנצח, בדירוג הכללי סיים גאנה 33 שניות אחריו. בהמשך העונה ניצח את אליפות איטליה בנגד השעון שנה שנייה ברציפות, הפעם הקדים את אלסנדרו דה מרקי ב-50 שניות ואת אדוארדו אפיני ב-1:31. בטירנו–אדריאטיקו, ניצח גאנה את קטע נגד השעון המסכם והאחרון של המרוץ שהיה הקטע השמיני, מקדים את ויקטור קמפנרטס ב-18 שניות ואת רוהאן דניס ב-26 שניות. גאנה המשיך בכושר הטוב גם באליפות העולם שהתקיימה באימולה, שבמדיתנו איטליה, הוא הפך לאיטלקי הראשון אי פעם לנצח את מקצה העלית גברים בנגד השעון, לאחר שהקדים את ווט ואן ארט ב-26 שניות ואת שטפן קינג ב-29 שניות. לאחר מכן ערך את הופעת הבכורה שלו בגרנד טור כאשר נבחר לג'ירו ד'איטליה, המרוץ נפתח עם נגד השעון של 15 קילומטרים ממונראלה לפארלמו, בו לבש לראשונה גאנה את חולצת הקשת וניצח את הקטע, 22 שניות לפני ז'ואאו אלמיידה ומיקל ביירג. לקטע השני זינק גאנה כמוביל המרוץ ולבש את החולצה הורודה, בקטע ניצח דייגו אוליסי בעוד גאנה מסיים בפלוטון ושומר על הובלתו במרוץ. בקטע ה-3, שהיה הררי והסתיים בעלייה לאתנה, גאנה סיים במקום ה-97, 19:47 דקות אחרי ג'ונתן קלבר קאייסדו המנצח ויצא לחלוטין מתמונת הדירוג הכללי, דבר שהיה חסר חשיבות בהינתן העובדה שגאנה היה פועל של גריינט תומאס, מוביל הקבוצה, שהתרסק פעמיים במהלך הקטע ופרש לפני תחילת הקטע הרביעי. פרישתו של תומאס נתנה יותר חופש תחרותי לשאר רוכבי אינאוס גרנדיירס, בקטע ה-5 היה גאנה בקבוצת הבריחה ביחד בן קבוצתו סאלבטורה פוצ'יו, במהלך העלייה האחרונה, ה"וליקו די מונטסקורו", יצא גאנה לבריחת סולו שהסתיימה רק על קו הסיום, עם הניצחון השני שלו בקטע, לאחר שהקדים את הפלוטון שהובל בידי פטריק קונראד במקום השני ואלמיידה במקום השלישי ב-38 שניות. גאנה המשיך לניצחון שלישי ורביעי בג'ירו בקטע 14 והקטע האחרון במרוץ, 21. שני הקטעים היו קטעי נגד השעון וגאנה ניצח את שלושת קטעי נגד השעון שהיו במרוץ, בקטע ה-14 הקדים גאנה את בן קבוצתו רוהאן דניס ב-26 שניות ואת ברנדון מקנולטי ב-1:10 דקות, בקטע ה-21 הקדים את ויקטור קמפנרטס ואת דניס ב-32 שניות. גאנה סיים, ביחד עם ארנו דמאר, כרוכב שניצח הכי הרבה קטעים במרוץ, ארבעה. מלבד הניצחונות של גאנה, אינאוס גרנדיירס ניצחו גם עוד שלושה קטעים עם טאו גייגן הארט וג'ונתן נארבייז, באחד מהגרנד טורס המוצלחים בתולדותיה, גייגן הארט בסופו של דבר גם ניצח את הדירוג הכללי.
מלטה במשחקים האולימפיים לנוער
מלטה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ממלטה לא זכה במדליה אולימפית לנוער. ההשתפות של ספורטאי הנוער ממלטה היא בעיקר סמלית.
משחקי הקיץ
המשלחת הראשונה של מלטה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. המשלחת השתתפה בתחרויות בענפים אתלטיקה, ג'ודו ושחייה אך לא הגיעה להישגים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. המשלחת השתתפה בענפים ג'ודו, הרמת משקולות ושחייה אולם לא הגיעה להישגים משמעותיים.
הטרופודה
הטרופודה (שם מדעי: Heteropoda) הם סוג של עכבישים ממשפחת המברישניים. על סוג זה נמנים מאות מינים.
מינים
Heteropoda להטרייל, 1804
חוק משק החשמל
חוק משק החשמל, תשנ"ו-1996 אושר בכנסת ב-11 במרץ 1996, לשם הסדרת משק החשמל בישראל. מטרת החוק מוצגת בסעיף הראשון שלו: "להסדיר את הפעילות במשק החשמל לטובת הציבור, וזאת תוך הבטחת אמינות, זמינות, איכות, יעילות והתייעלות אנרגטית, והכל תוך יצירת תנאים לתחרות ומיזעור עלויות", ועיקרו היה מתן אפשרות לגורמים פרטיים להקים תחנות כוח פרטיות לייצור חשמל ולמכור אותו לחברת החשמל.
היסטוריה חקיקתית
טרם חקיקת החוק עמד זיכיון חברת החשמל לפוג והיה צורך להאריך את תוקפו. כדי לבחון אם דרושים תיקונים לחוק הזיכיון ואילו תיקונים נדרשים, העבירה הכנסת את הנושא לוועדת הכספים בראשות חבר הכנסת גדליה גל. הוועדה נעזרה בעצתם של שלושה מומחים: פרופ' דניאל צ'מנסקי מהטכניון, הכלכלן ד"ר אילן מעוז, ומנכ"ל משרד האנרגיה לשעבר ד"ר יוסי ורדי, אשר יעצו לוועדה בהתנדבות. הוועדה גרסה שאין די בתיקון אשר יתיר לגורמים פרטיים לייצר חשמל ולמכור אותו לחברת החשמל אלא שכדי לייצור תחרות שתכריח את חברת החשמל להתייעל יש לאפשר לגורמים הפרטיים גם למכור את החשמל ישירות לצרכנים, כאשר הובלת החשמל תיעשה ברשת הארצית של חברת החשמל.
במסגרת חוק זה הוקמה רשות החשמל האחראית לקביעת תעריפים, הסדרה ופיקוח במשק החשמל בישראל.
אישור החוק, שהיה מהפכני לזמנו, היה מלווה במאבק מול ועד עובדי חברת החשמל שבאותו זמן היה בעל כוח פוליטי רב והשפעה רבה על נבחרי הציבור.
החוק אושר בכנסת ב-11 במרץ 1996, ונקבע בו שתחילתו למפרע מ-4 במרץ 1996 (המועד שבו פג תוקף הזיכיון של חברת החשמל לישראל), למעט פרק העבירות והעונשין שבו, שתחילתו עם פרסום החוק (ב-21 במרץ).
במהלך השנים חלו התפתחויות ושינויים בחוק עד הרפורמה בחברת החשמל, שיצאה לדרך בתיקון מס' 16 לחוק, שאושר בכנסת ב-19 ביולי 2018.
הוראות החוק
פרק ב׳ – רישוי קובע שפעילות של ייצור, ניהול המערכת, הולכה, אגירה, חלוקה, הספקה או סחר בחשמל מצריכים רישיון שיינתן על ידי רשות החשמל. הפרק מפרט את סוגי הרישיונות ואת התנאים לקבלתם.
פרק ג׳ – בעל רישיון ספק שירות חיוני עוסק במי שהוא בעל רישיון לניהול המערכת, להולכה או לחלוקה של חשמל, וקובע שגורם כזה:
פרק ד' – רשות החשמל מורה על הקמתה של רשות החשמל במשרד האנרגיה, שתפעל בהתאם למטרותיו של חוק זה ותפקח על מילוי הוראותיו.
פרק ה׳ – סמכות להיכנס למקרקעין לביצוע עבודות מסמיך בעל רישיון אם קיבל לכך את הסכמת בעל המקרקעין, להיכנס למקרקעין, בין מקרקעין ציבוריים ובין מקרקעין פרטיים ולבצע בהם פעולות הנחוצות לשם מימוש רישיונו, כגון הקמה והעברה של רשתות חשמל במקרקעין וחפירה של תעלות, מנהרות ומעברים על־קרקעיים ותת־קרקעיים.
פרק ז׳ – הוראות שונות קובע את יצירתה של משרת מנהל מינהל חשמל ברשות החשמל, שלו ניתנו סמכויות שונות בחוק זה. עוד קובע הפרק את סמכויותיו של שר האנרגיה לקביעת מדיניות בתחום משק החשמל.
פרק ז׳1 – תוכנית רב־שנתית וועדה בין־משרדית לעניין ייצור חשמל מאנרגיה מתחדשת – הוראת שעה: פרק זה הוא הוראת שעה שתוקפה עד סוף שנת 2030, ועניינו גיבוש תוכנית עבודה רב־שנתית לעניין ייצור חשמל מאנרגיה מתחדשת.
פרק ח׳ – שמירת דינים והוראות אחרות: פרק זה מבטל חוקים אחדים: פקודת זיכיונות החשמל, פקודת זיכיונות החשמל (ירושלים) וחוק הספקת חשמל (הוראות מיוחדות), התשמ״ח–1987. במקביל לכך מבטיח החוק את המשך פעילותה של חברת החשמל לישראל לפי הזיכיונות שניתנו לה בחוקים שבוטלו ולפי רישיון להולכה, לחלוקה, להספקה, למכירה של חשמל ולסחר בו, לתקופה של עשר שנים מיום תחילתו של חוק זה.
אדולף בולם
אדולף רודולפוביץ' בולם (ברוסית: Адольф Рудольфович Больм 25 בספטמבר 1884 - 16 באפריל 1951) היה רקדן בלט וכוריאוגרף רוסי-אמריקאי, ממוצא גרמני.
ביוגרפיה
בולם סיים את לימודיו בבית הספר האימפריאלי לבלט בסנקט פטרבורג בשנת 1904 (מורו היה פלאטון קרסבין). ובאותה שנה היה לרקדן בבלט מריאינסקי. בשנים 1908 ו-1909 ארגן מסע הופעות באירופה עם אנה פבלובה.
בהמשך עבד בשיתוף פעולה עם בלט רוס של דיאגילב בפריז, לצד כמה רקדנים אחרים ממריאינסקי. ב-1917, במהלך חלקו השני של מסע הופעות אמריקאי בן שני חלקים שארגן בלט רוס (ללא דיאגילב, אבל עם וצלב ניז'ינסקי, נפגע בולם בהצגת הבלט "תמר". הפגיעה הייתה חמורה, והוא אושפז בבית חולים לזמן ממושך, פרש ממסע ההופעות ונשאר בארצות הברית. ב-1917 גם הדריך את הבלרינה הצעירה רות פייג'. בהמשך דרכו ארגן את "בלט אינטיים" בניו יורק ויצר כוריאוגרפיה למטרופוליטן אופרה. בולם ורות פייג' הופיעו יחד בסרט מחול נסיוני בשם "מחול המוות" (1922) שביים דדלי מרפי..
ב-191/9 עבר לשיקגו, ששימשה לו בסיס יציאה להוראת בלט ברחבי ארצות הברית. מ-1921 עד 1923, למשל, הזמינה אותו נלי קורניש לנהל את תוכנית הקיץ המרוכזת בבית ספרה (כיום קורניש קולג' לאמנויות) בסיאטל. הוא הפיק שם יצירות מקוריות, כגון "הגרגוילים של נוטר דאם" ב-1922.
בשנת 1929 עבר בולם לקליפורניה. ב-1933, עם פתיחת בית האופרה - יד זיכרון לנופלים, ייסדה האופרה של סן פרנסיסקו את בלט האופרה של סן פרנסיסקו בניהולו של בולם כמנהל בלט. ב-2 ביוני 1933, עוד לפני שהחלה להפיק מחולות לאופרות, התחילה להקת בלט סן פרנסיסקו להציג תוכניות עצמאיות של מחול בלבד.
בולם המשיך לעבוד בקליפורניה ובניו יורק עד 1947. הוא היה אחד מחמשת הכוריאוגרפים שלקחו חלק בעונת 1940 של תיאטרון הבלט החדש של ניו יורק. הופעתו האחרונה על הבמה הייתה ב-1943, בתפקיד המור בפטרושקה בהוליווד בול עם תיאטרון הבלט. הכוריאוגרפיה האחרונה שלו הייתה לבלט סן פרנסיסקו: "מפיסטו" ב-1947, למוזיקה של "ואלס מפיסטו" מאת פרנץ ליסט, בלט שהוחזר לבמה בשנת 1948.
קישורים חיצוניים
description_URL= https://hdl.loc.gov/loc.music/eadmus.mu010024 Commons category|Adolph Bolmm}* Official website|http://www.AdolphBolm.com
המראה ונחיתה קצרה
המראה ונחיתה קצרה (באנגלית: Short Take-Off and Landing בראשי תיבות: STOL) היא יכולת של מטוס לשימוש בשדות קצרים או לא סלולים או עם מכשולים משמעותיים בקרבתם. כלי טיס כאלו צריכים להיות מתוכננים ומותאמים לתנאי נחיתה והמראה במהירויות נמוכות, וזוויות גישה וטיפוס תלולות.
לרוב התאמות אלו לא מתאימות לכלי טיס המתוכננים לשייט במהירויות גבוהות (במהירויות של מאך 0.8 ומעלה), אם כי קיימת הגדרה לכלי טיס בעלי יכולת לשימוש בשדות קצרים ובעל מהירות שיוט גבוהה המכונה CESTOL (ראשי תיבות של Cruise Efficient Short Take Off and Landing).
מאפיינים
מסלול המראה נועד לאפשר לכלי להאיץ למהירות המאפשרת להשיג עילוי מתאים. כלי טיס בעלי יכולות STOL מאופיינים ביכולת המראה במהירות נמוכה במיוחד. כדי להשיג זאת הם כוללים לרוב:
מאפיינים אלו גורעים מיכולות כמו מהירות שיוט וגרר במהירויות גבוהות.
ערכות הסבה
חברות מסוימות מציעות ערכות הסבה לכלי טיס בשביל להקנות להם יכולות STOL או לשפר יכולות אלו. החברות מציעות ערכות הסבה למטוסים אזרחיים מדגמים פופולריים בחברות תעופה שפועלות באזורים נידחים.
TQBF
בתורת הסיבוכיות, השפה TQBF (קיצור ל-True quantified boolean formulas; או: QBF, QSAT) היא שפה פורמלית במחלקה PSPACE. השפה TQBF היא השפה של כל הנוסחות הבוליאניות עם כמתים שמוערכות לאמת. ניתן לראות את TQBF כהכללה ל-SAT. השפה ידועה בהיותה שפה PSPACE-Complete, כלומר לכל שפה ב-PSPACE קיימת רדוקציה פולינומית ל-TQBF.
בניגוד ל-SAT בה השאלה היא האם קיימת הצבת אמת, ב-TQBF לכל נוסחה יש ערך אמת או שקר יחיד, מכיוון שאין משתנים חופשיים.
הסבר - נוסחת SAT נראית כך:
ועבור ההצבה הנוסחה מקבלת ערך אמת בעוד עבור  הנוסחה מקבלת ערך שקר.
הנוסחה השקולה ב-QBF נראית כך:
וערכה הוא אמת, מכיוון שקיימים עבורם יש הצבות אמת.
ניתן לחשוב על TQBF כעל משחק בין שני שחקנים, המשחקים בתורות. משתנים המופיעים בנוסחה עם כמת "קיים" תואמים לקיום מהלך עבור שחקן בתור כלשהו, ומשתנים המופיעים בנוסחה עם כמת "לכל" תואמים לכך שתוצאת המשחק אינה תלויה במהלך ששחקן מבצע (כלומר, כל מהלך יכול להוביל לניצחון). נוסחת TQBF שהכמת הראשון בה הוא "קיים" תואמת לנוסחת משחק בה לשחקן הראשון אסטרטגיה מנצחת (כיוון שקיים מהלך של השחקן עבורו לכל מהלך אחר של היריב, השחקן ינצח).
סקירה
בתורת הסיבוכיות, השפה QBF היא הכללה של השפה SAT בה לכל משתנה מוצמד כמת. מכיוון ש-QBF נמצאת ב-PSPACE, אין חובה לכתוב את הנוסחאות בצורת CNF מכיוון שזה ודאי לא הופך את השפה ל"קלה" יותר, אך גם לא הופך אותה לקשה יותר. מאחר שלכל משתנה מוצמד כמת, לנוסחה יש ערך אמת או שקר, והשפה QBF היא של הנוסחאות שמקבלות ערך אמת. פורמלית : דוגמה: מתקיים.
QBF היא בעיה שלמה של המחלקה PSPACE, המחלקה של הבעיות הניתנות לפתרון על ידי מכונת טיורינג דטרמיניסטית או לא דטרמיניסטית בסיבוכיות מקום פולינומית וזמן שאינו מוגבל. נוסחה ב-QBF ניתנת לפתרון טריוויאלי המשתמש בסיבוכיות מקום ליניארית וסיבוכיות זמן אקספוננציאלית.
ההוכחה לתוצאה המפתיעה IP = PSPACE נעשתה על ידי הצגת הוכחה אינטראקטיבית ל-QBF.
ל-QBF מספר צורות נורמליות. אחת הצורות החשובות היא הצורה הנורמלית של פרנקס אם היא מהצורה הצורה הזאת חשובה במיוחד בגלל הקשר שלה להיררכיה הפולינומית. כידוע, וגם המחלקה \Sigma_i מוגדרת כל השפות A עבורן קיים מוודא פולינומי V ופולינום P(\cdot) כך ש- והנוסחה למעלה ניתנת לרדוקציה טריוויאלית ל-QBF.
PH ו-PSPACE
ההנחה הרווחת כיום היא ש, מכיוון שאם PH=PSPACE, אזי QBF נמצא באחת מדרגות ההיררכיה הפולינומית ולכן ההיררכיה קורסת בדרגה זאת, אף על פי שמקובל להניח שזה לא קורה.
פתירת QBF
ל-QBF פתרון טריוויאלי בסיבוכיות מקום ליניארית.
אלגוריתם לפתרון:
ניתוח סיבוכיות מקום: הפונקציה המתארת את סיבוכיות המקום של האלגוריתם היא, מכיוון שבזמן הקריאה הרקורסיבית, אנחנו שומרים כמות זיכרון קבועה. סיבוכיות הזמן היא אקספוננציאלית
שלמות של QBF
נרצה להראות שהשפה QBF שלמה ב-PSPACE תחת רדוקציית קארפ פולינומית, כלומר
לשם כך נגדיר ראשית את גרף הקונפיגורציות G_M של מכונת טיורינג M:
גרף הקונפיגורציות של מכונת טיורינג M הוא גרף אשר כל קודקוד בו הוא קונפיגורציה של המכונה, ובין קודקוד לקודקוד יש קשת אם ורק אם ניתן להגיע מקונפיגורציה אחת לשנייה.
קונפיגורציה של מכונת טיורינג היא המצב הנוכחי של המכונה, דהיינו
קל לראות שאם קלט x נמצא בשפה אזי קיים מסלול בין המצב ההתחלתי שלו למצב המקבל שלו.
נגדיר פונקציה \psi(C, C'), אשר מחזירה אמת אם ורק אם קיים מסלול בין C ל-C' בגרף.
כעת נרצה לבנות נוסחה המבטאת את. המשתנים הם כמו בהוכחת משפט קוק לוין, שמראה גם איך אפשר לקודד את \psi(C, C') אם יש ביניהם מסלול באורך 1 (כלומר המכונה עוברת מ-C ל-C' בצעד חוקי אחד).
ניסיון: נגדיר את הנוסחה באופן הבא: -C'
הנוסחה הנ"ל באורך אקספוננציאלי. נגדיר פונקציה חדשה: הוא אמת אם ורק קיים מסלול בין C ל-C' באורך לכל היותר 2^i.
נשים לב שמתקיים:
משמעות הנוסחה למעלה: קיים מסלול בין C ל-C' אם ורק אם קיימת קונפיגורציה C כך שיש מסלול בין C ל-C ובין C'' ל-C'.